อำเภอฝาง เร่งแก้ปัญหา คนไทยตกหล่นจากระบบการทะเบียนราษฏร
นายชัชวาลย์  ปัญญา นายอำเภอฝาง จังหวัดเชียงใหม่ มอบบัตรประจำตัวให้แก่ผู้ได้รับการเพิ่มชื่อบุคคลในทะเบียนบ้าน ท.ร. 14 ซึ่งอำเภอฝาง จังหวัดเชียงใหม่ เร่งแก้ปัญหาคนไทยตกหล่นจากระบบการทะเบียนราษฏร ทำการตรวจความสัมพันธุ์สารพันธุ์กรรม  DNA ระหว่างบุตร บิดา มารดา และเพิ่มชื่อบุคคลในทะเบียนบ้าน ท.ร. 14  จำนวน 17 ราย  โดยสำนักทะเบียนอำเภอฝาง ร่วมกับองค์การแพลนฯ มูลนิธินานาเผ่า มูลนิธิพันธกิจ  LAW ดำเนินโครงการตรวจสารพันธุ์กรรม DNA ภายใต้งบประมาณของกรมการปกครอง  กระทรวงมหาดไทย เข้าพื้นที่จัดทำคลินิกกฎหมายในชุมชน พบเจอข้อมูลคนไทยตกหล่น  ไม่ได้แจ้งเกิด ไม่มีเลข 13 หลัก ทั้งที่พบว่าบิดา มารดา เป็นผู้มีสัญชาติไทย ทำการส่งตรวจความสัมพันธุ์สารพันธุ์กรรม DNA ระหว่างบุตร บิดา มารดา ช่วยแก้ปัญหาคนไทยตกหล่นจากระบบการทะเบียนราษฏร